open-index/open-wikipedia-markdown huggingface dataset:
காரவிளை

**காரவிளை** (*Karavilai*) என்பது தமிழ்நாடு கன்னியாகுமரி மாவட்டத்தில் ஒரு சிறிய கிராமமாகும். இது நல்லூர் நகரப் பஞ்சாயத்திற்கு உட்பட்டது. அலுவலக மொழி தமிழாக இருந்தபோதும் கேரளாவுக்கருகில் இருப்பதால் பெரும்பான்மையான மக்கள் மலையாளம் மொழியைப் புரிந்துகொள்கின்றனர்.
இங்கிருந்து 1.5 கி.மீ தொலைவில் குழித்துறை இரயில் நிலையம் உள்ளது. 40 கி.மீ தொலைவில் திருவனந்தபுரம் விமானநிலையம் உள்ளது. 

## காலநிலை

## போக்குவரத்து
### பேருந்து
மார்த்தாண்டத்திலிருந்து காரவிளைக்கு பேருந்து வசதி உள்ளது. அருகிலுள்ள பள்ளன்விளை, காரவிளாகம் போன்ற ஊர்களுக்கும் பேருந்துகள் உள்ளன. அவ்வூருக்கு அருகிலுள்ள பேருந்து நிலையம் மார்த்தாண்டமாகும். இவ்வூரிலிருந்து மார்த்தாண்டம் பேருந்து நிலையம் 2&nbsp;கி.மீ. தொலைவிலுள்ளது.

### வான்வழி
இவ்வூருக்கு அருகாமையிலமைந்துள்ள விமானநிலையம் திருவனந்தபுரம் பன்னாட்டு விமானநிலையமாகும். இது 40&nbsp;கி.மீ. தொலைவிலுள்ளது.

### தொடருந்து சேவை

குழித்துறை (மார்த்தாண்டம்) தொடருந்து நிலையம் காரவிளையிலிருந்து 1.5&nbsp;கி.மீ. தொலைவில் அமைந்துள்ளது. இத்தொடருந்து நிலையத்திலிருந்து நாகர்கோவில், திருவனந்தபுரம், கன்னியாகுமரி, திருநெல்வேலி, மதுரை, கோட்டயம், கொல்லம் ஆகிய ஊர்களுக்கு பயணியர் தொடருந்துகளும் சென்னை, மதுரை, பெங்களூரு, மும்பை ஆகிய ஊர்களுக்கு நேரடித் தொடருந்து சேவைகளும் உள்ளன.

## படங்கள்

File:Greenery Scene of Cocunut Plantation in Karavilai, July 28.jpg|தென்னந்தோப்புகள், காரவிளை
File:Sunset seen from Karavilai.jpg|சூரியன் மறைவு, காரவிளை
File:Karavilai.jpg|நீரோடை, காரவிளை
File:Karavilai C.S.I Church.jpg|thumb|சி எஸ் ஐ தேவாலயம், காரவிளை


## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
எம். எம். ஏ. ரசாக்

**மு. மு. அ. இரசாக்** (10 சூலை 1945-22 சனவரி 2022) என்பவர் தமிழ்நாட்டைச் சேர்ந்த ஓர் அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார். இவர் 1977ஆம் ஆண்டு நடைபெற்ற தமிழ்நாடு சட்டமன்ற தேர்தலில் கடையநல்லூர் தொகுதியிலிருந்து, அண்ணா திராவிட முன்னேற்றக் கழக வேட்பாளராக தமிழக சட்டசபைக்கு தேர்ந்தெடுக்கப்பட்டார். தற்போது இவர் திராவிட முன்னேற்றக் கழகத்தில் உள்ளார். மேலும் முன்னாள் சட்டமன்ற உறுப்பினர் குழுவின் தலைவராகவும் இருந்தார். இவர் திடீர் உடல்நலக் குறைவினால் தமது 76ஆம் அகவையில் சனவரி 22, 2022 அன்று தென்காசி மாவட்டம் வடகரையில் காலமானார்.

### சட்டமன்ற உறுப்பினராக

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1945 பிறப்புகள்
பகுப்பு:2022 இறப்புகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திருநெல்வேலி மாவட்ட மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
எம். சி. முத்துகுமாரசாமி

**எம். சி. முத்துகுமாரசாமி** (M. C. Muthukumaraswami) ஓர் இந்திய அரசியல்வாதியும்  தமிழ்நாடு சட்டமன்ற முன்னாள் உறுப்பினரும் ஆவார்.  இவர் 1952 மற்றும் 1957ல் நடைபெற்ற தமிழ்நாடு சட்டமன்றத் தேர்தல்களில் நன்னிலம் தொகுதியிலிருந்து, இந்திய தேசிய காங்கிரசு வேட்பாளராகத் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் இரண்டு சட்டமன்ற தேர்தல்களிலும் இரண்டு வெற்றியாளர்களுள் ஒருவராகத் தேர்ந்தெடுக்கப்பட்டார். இவருடன் வெற்றிபெற்ற இன்னொரு வேட்பாளர்  எம். டி. தியாகராசப் பிள்ளை.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
இசுலாமிய வளர்ச்சி வங்கி

**இசுலாமிய வளர்ச்சி வங்கி** (ஆங்கிலம்: The Islamic Development Bank (IDB, **IsDB**), அரபு: البنك الإسلامي للتنمية ) என்பது   உட்கட்டமைப்பை மேம்படுத்துவதற்கான இசுலாமிய நிதியைக் கருத்தாகக் கொண்ட ஒரு பன்முக வளர்ச்சி நிதி நிறுவனம் ஆகும். இந்த வங்கி சவூதி அரேபியாவில் ஜெட்டா நகரில் அமைந்துள்ளது. 1973 ஆம் ஆண்டில் இசுலாமிய நாடுகளின் நிதி அமைச்சர்கள் கலந்து கொண்ட இசுலாமிய கூட்டமைப்பு மாநாட்டில் சவுதி அரேபிய மன்னர் பைசலின் ஆதரவுடன் தொடங்கப்பட்டது. இவ்வங்கியின் அலுவல் நடவடிக்கைகள் 1975 ஆம் ஆண்டு  அக்டோபர் 20 ஆம் தேதி&nbsp; தொடங்கியது. இந்த வங்கியில் ஐம்பத்தேழு (57) நாடுகள் பங்கு முதலீட்டு உறுப்பினர்களாக உள்ளன. இசுலாமிய கூட்டமைப்பு 2011-ஆம் ஆண்டு முதல் இசுலாமிய ஒத்துழைப்பு அமைப்பு என அழைக்கப்படுகிறது.

இசுலாமிய நாடுகளுக்கும் மற்ற உறுப்பினர் அல்லா நாடுகளுக்கும் உதவுவதற்காக 2013 மே மாதம் 22 ஆம் நாள் இந்த வங்கி தனது அங்கீகரிக்கப்பட்ட மூலதனத்தை மும்மடங்காக 150 பில்லியன் என்ற அளவுக்கு உயர்த்தியது. சவூதி அரேபியா நான்கில் ஒரு பங்கு  மூலதனத்தை இவ்வங்கியில் வைத்திருக்கிறது, ஐக்கிய நாடுகள் பொது சபையில் இந்த வங்கி பார்வையாளராக உள்ளது.

## உறுப்பினர்கள்
2018-ஆம் ஆண்டினடிப்படையில் இந்த வங்கியின் உறுப்பினர் நாடுகளின் எண்ணிக்கை ஐம்பத்தேழு (57). இவ்வங்கியில் சேருவதற்கான அடிப்படைக் கட்டுப்பாடுகள்: உறுப்பு நாடு இசுலாமிய ஒத்துழைப்பு அமைப்பில் (OIC) உறுப்பினராக இருக்க வேண்டும் என்பதும், இந்த வங்கியின் மூலதனத்துக்குப் தனது பங்களிப்பை வழங்கவேண்டும் என்பதும், இந்த வங்கியின் ஆளுநர்கள் குழு முடிவெடுக்கும் விதிமுறைகளையும் வரையறைகளையும் ஏற்றுக்கொள்ள வேண்டும் என்பதுமாகும்.

தரவரிசையில் அடிப்படையில் செலுத்தப்பட்ட மூலதனம் (ஆகஸ்ட் 2015), முதன்மைப் பங்குதாரர் நாடுகளின் பட்டியல்
# சவுதி அரேபியா (26.57%)
# லிபியா (10.66%)
# ஈரான் (9.32%)
# எகிப்து (9.22%)
# துருக்கி(8.41%)
# ஐக்கிய அரபு எமிரேட்ஸ் (7.54%)
# குவைத் (7.11%)
# பாக்கிஸ்தான்(3.31%)
# அல்ஜீரியா (3.31%)
# இந்தோனேசியா (2.93%)

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:வங்கிகள்
வடிவீஸ்வரம்

**வடிவீசுவரம்** (*Vadiveeswaram*) என்ற புறநகர் தமிழ்நாட்டில் கன்னியாகுமரி மாவட்டத்தில் நாகர்கோவில் நகரின் கிழக்குப் பகுதியில் பழையாற்றின் மேற்குக் கரையில் அமைந்துள்ளது. இந்தக் கிராமம் முதலில் பிராமணர்கள் வாழ்ந்த அக்ரகாரம் ஆகும். 19-ஆம் நூற்றாண்டில் நன்கு அறியப்பட்ட நீலகண்ட சிவன் இவ்வூரில் பிறந்தார்.

## நிலவியல்
வடிவீசுவரம் பழையாறு ஆற்றிலிருந்து 8°10′46″N 77°26′20″E இல் அமைந்துள்ளது. மேலும், பெரிய தெரு, பெரியவா தெலுங்கு, தளவாய் (தளவழி) தெரு, மேட்டு தெரு,  கிழக்கு ரத தெரு , மேற்கு ரத தெரு, சாஸ்தன் கோவில் தெரு  மற்றும் கல்மாடத் தெரு ஆகிய தெருக்களைக் கொண்டுள்ளது.

2001-ஆம் ஆண்டில், இந்திய மக்கள் தொகைக் கணக்கெடுப்பின்படி, வடிவீசுவரத்தில் 81 விழுக்காடு கல்வியறிவு பெற்ற 5,254 மக்கள் வசிக்கின்றனர்.

நாகர்கோவில் இரயில் நிலையம் இவ்வூருக்கு அருகிலுள்ள இரயில் நிலையமாகும். இது மையத்திலிருந்து (முக்கிய வீதிகள்) சுமார் 5 நிமிட நடைப்பயணத்தில் உள்ளது.

கருநாடக இசையமைப்பாளர் நீலகண்ட சிவன்  1839-இல் வடிவீசுவரத்தில் பிறந்தார். திருநீலகண்ட போதம் என்ற படைப்பில் அவர் பிறந்த இடத்தை இரண்டு முறை குறிப்பிட்டுள்ளார்.  2007இல் கிராமத்தில் கர்நாடக இசை விழா நடைபெற்றது.

## சான்றுகள்

பகுப்பு:திருவிதாங்கூர் நாடு
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
கோடிமுனை

**கோடிமுனை** (Kodimunai) கன்னியாகுமரிக்கு 22 கி. மீ வட மேற்குத் திசையில் அமைந்துள்ள கிராமமாகும். 2001 ஆம் ஆண்டின் மக்கள்தொகைக் கணக்கெடுப்பின்படி சுமார் 7250 மக்கள் வசிக்கின்றனர். கல்வியறிவு விகிதம் 70% ஆகும்.இங்கு மீன்பிடித்தல் முதன்மைத் தொழிலாகும்.

## பள்ளிகள்

# புனித மைக்கேல் துவக்கப்பள்ளி
# புனித மைக்கேல் உயர்நிலைப்பள்ளி

## சான்றுகள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
வடக்கநாடு

**வடக்கநாடு** (*Vadakkanadu*) என்பது கன்னியாகுமரி மாவட்டத்தின் திருவட்டாறு அருகே அமைந்துள்ள ஒரு கிராமம் ஆகும். இந்தக் கிராமம், திருவட்டாறு காவல் நிலையத்திற்குட்பட்ட பகுதியாகும். கிராமிய அபிவிருத்தி அமைச்சகம் மற்றும் இந்திய அரசாங்கம் இணைந்து இக்கிராமத்திற்கு வடிகால் வசதி ஏற்படுத்திக் கொடுத்ததன் காரணமாக உள்ளூர் வேலைவாய்ப்புகளை உருவாக்கியது.

ஆசியாவின் மிகப்பெரிய மாத்தூர் தொட்டிப்பாலம் வடக்கநாடு கிராமத்திலிருந்து மூன்று கி.மீ. தொலைவில் உள்ளது. இந்தக் கிராமத்தில் கிழக்கிலிருந்து மேற்காக ஆறு ஒன்று ஓடுகிறது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
ஆலஞ்சி

**ஆலஞ்சி** (*Alanchy*)  என்பது தென்னிந்தியாவின், தமிழ்நாட்டின், கன்னியாகுமரி மாவட்டத்தில் உள்ள ஓர் ஊராகும்.  தலைநகரான நாகர்கோவிலில் இருந்து சுமார் 25 கி.மீ. தொலைவிலும் கேரளாவின் தலைநகரான திருவனந்தபுரத்திலிருந்து சுமார் 45 கி.மீ. தூரத்திலும் உள்ளது. "ஆலன்" என்ற பெயர் "ஆலு" (ஆல மரம்) மற்றும் "அஞ்சி" (ஐந்து) ஆகியவற்றிலிருந்து பெறப்பட்டது. இந்த பகுதி முழுவதும் ஆலஞ்சி தரவாடு குடும்பத்தினருக்குச் சொந்தமானது. ஆகவே இப்பெயர் வழங்கப்பட்டுள்ளது. வடகிழக்கு (மிடாலம்), தென்மேற்கு (குறும்பனை) கடற்கரையோர ஊர்கள் அருகில் உள்ளன. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள்.

## வரலாறு
கிறித்தவம், 1540 களில் புனித பிரான்சிசு சேவியர் காலத்தில் ஆலஞ்சியில் காலூன்றியது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்கக் கிறிஸ்தவர்கள். ஆலஞ்சியில் உள்ள கத்தோலிக்க மாதா கோவில் 180 ஆண்டு அகவை உடையது. முதல் தேவாலயத்தரேசு பாதிரியர்களான மேதகு பிரியர் எலியாசும் பிரியர் மார்ட்டினும் நிறுவியுள்ளனர். அண்மைய தேவாலயம் மூன்றாவதாகும். ஆலஞ்சி மக்கள்  அண்மையில் கோவிலில் உள்ள கற்சிலுவையை பிரான்சிசு சேவியர் நிறுவியதாக நம்புகின்றனர். இவ்வூரில் ஓர் ஆங்கிலப் பள்ளியும் உள்ளது.

1950 களின் தொடக்கத்தில், மேதகு பிரியர் சி. எம். கில்லாரி இன்றைய ஆலஞ்சி மாதா கோவிலுக்கு அடிக்கல் நாட்டியுள்ளார். இவர் சிறார்க் கல்விக்கு ஊக்கம் அளித்து,  ஒரு பள்ளிக்கூடத்தையும் நிறுவியுள்ளார்.

இந்தியா பாக்கித்தான் பிரிவினையின்போது ஆலஞ்சி ஓர் ஏழ்மைய்யான ஊராக விளங்கியது. சில வீடுகளே இருந்துள்ளன. பிறர் குடிசைகளில் வாழ்ந்துவந்துள்ளனர். முதன்மைத் தொழில் பனையேறுதலாகவே இருந்துள்ளது. பனஞ்சாறும் அதன் வெல்லமும் விற்கப்பட்டுள்ளன. நாளடைவில் ஆலஞ்சி மக்கள் நடுவண் கிழக்குப் பொருளாதார நாடுகளில் வேலையில் சேர்ந்தனர். ஓமன், பகுரைன், ஐக்கிய அரபு அமீரகம், குவைத், சவுதி அரேபியா, கத்தார் ஆகிய நாடுகளில் வேலை செய்ய சென்றனர். 1990 களில் ஆலஞ்சி முழுமையான வளர்ந்த  ஊராகி விட்டது.

## புவியியல்
கன்னியாகுமரி மாவட்டத்தின் தலைநகரான நாகர்கோவிலில் இருந்து சுமார் 25 கி.மீ. தொலைவும், கேரளாவின் தலைநகரான திருவனந்தபுரிலிருந்து சுமார் 45 கி.மீ தூரத்திலும் ஆலஞ்சி உள்ளது.
  
ஆலஞ்சி கடற்கரையில் இருந்தகொரு கி.மீ. (0.5 மைல்) உள்ளது.

## மக்கள்தொகையியல்
ஆலஞ்சியின் முதன்மை மதமாக கிறித்தவம் அமைந்துள்ளது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள்.  இங்கு சில இந்து, முசுலீம் குடும்பங்களும் உள்ளன.
 
இந்த ஊரின் அலுவல் மொழி தமிழ். இங்கு குடியிருப்போர் அனவரும் தமிழே பேசுகின்றனர். சில வேளைகளில் மலையாளமும் பேசுகின்றனர்.

## மேற்கோள்கள்

## வெளி இணைப்புகள்
* "St.Francis Xavier's Church", *St.Francis Xavier's Church, Alanchy.*

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
பகுப்பு:கன்னியாகுமரி மாவட்ட ஊராட்சிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சின்னமுட்டம்

**சின்னமுட்டம்** (Chinnamuttom) இந்தியாவில் தமிழ்நாடு மாநிலத்தில் கன்னியாகுமரி மாவட்டத்தில் ஒரு சிறப்பு வாய்ந்த கிராமம் ஆகும். தமிழ் பெயர் முட்டு  என்பதிலிருந்து இக்கிராமத்தின் பெயர் வழங்கப்படுகிறது. குமரி மாவட்டத்தின் தென்கோடியில் அமைந்துள்ள துறைமுக கிராமமே சின்னமுட்டம். இங்குள்ள மக்கள் தூய தோமையார் மற்றும் தூய பிரான்சிசு சவேரியார் ஆகியோரால் மனமாற்றம் செய்யப்பட்டவர்கள். குமரிமுட்டம் என்றும் கலைமுட்டம் என்றும் இக்கிராமம் அழைக்கப்படுகிறது. அருகிலுள்ள நகரம் கன்னியாகுமரியாகும். சிறப்பு நிலை நகராட்சியான   இக்கிராமம் கன்னியாகுமரி மாவட்ட நிர்வாக தலைமையகமான நாகர்கோவிலில் இருந்து 24 கி.மீ. தொலைவில் அமைந்துள்ளது.

சின்னமுட்டம் கிராமம் 8.094345 வடக்கு77.561445 கிழக்கு  என்ற அடையாள ஆள்கூறுகளில் சின்னமுட்டம் அமைந்துள்ளது.

கன்னியாகுமரி மாவட்டத்தில் உள்ள ஒரே மீன்பிடி துறைமுகம் சின்னமுட்டம் மட்டுமே ஆகும். 50% இந்திய அரசின் மானியத்தின் கீழ் 684.70 லட்சம் செலவில் 1984 மற்றும் 1994 ஆம் ஆண்டுகளுக்கு இடையில் இத்துறைமுகம் கட்டப்பட்டது.

## காலநிலை
சின்னமுட்டம் கிராமத்தின் காலநிலைத் தரவை பின்வரும் அட்டவணை காட்டுகிறது:

## மேற்கோள்கள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
நாட்டுமங்களம்

**நாட்டுமங்களம்** (*Nattumangalam*) என்பது இந்தியாவின் தமிழ்நாட்டில் புதுக்கோட்டை மாவட்டத்தில் அறந்தாங்கி ஊராட்சி ஒன்றியத்தில் உள்ள ஒரு கிராமம் ஆகும்.2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2444 ஆகும். இவர்களில் பெண்கள் 1227 பேரும் ஆண்கள் 1217  பேரும் உள்ளனர்.
## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்ட ஊராட்சிகள்
பாலதண்டாயுதபாணிசுவாமி கோயில், குமரமலை

**பாலதண்டாயுதபாணிசுவாமி கோயில்** என்பது இந்தியாவில் தமிழ்நாட்டிலுள்ள புதுக்கோட்டை மாவட்டத்தின் குமரமலை என்ற இடத்தில் அமைந்துள்ள ஒரு முருகன் கோயில் ஆகும்.

## அமைவிடம்
புதுக்கோட்டையில் இருந்து காரையூர் செல்லும் வழியில் 12 கிலோமீட்டர் தொலைவில் உள்ளது. புல்வயல் கிராமத்திற்குப் பக்கத்தில் அமைந்துள்ளது. குமரமலை விலக்கு என்னும் இடத்தில் இறங்கி குமரமலை ஒரு 1 கிலோமீட்டர் தூரத்தில் அமைந்துள்ளது.

## மூலவர்
பழநி மலையில் உள்ள முருகப் பெருமானைப் போன்று இங்குள்ள மூலவர் இடுப்பில் கை வைக்காமல், கைகளைத் தொங்கவிட்டபடி அருள்பாலிக்கிறார். மழித்த தலையுடன் இல்லாமல், உச்சிக் குடுமியுடன் அந்தணரைப் போல் காட்சி தருகிறார். கோயிலின் தீர்த்தம் சங்குசுனை தீர்த்தம் ஆகும்.  

## புராணம்
ஒரு பக்தருக்காக பழனி ஆண்டவர் மனமிரங்கி இங்கு காட்சி அளித்ததாகக் கூறப்படுகிறது. சேதுபதி எனப்படும் பக்தர் ஒவ்வொரு வருடமும் பழனிக்கு காவடியைச் சுமந்து சென்றார். 80 வயதானபோது காவடியைத் தூக்கிச் செல்ல சிரமப்பட்டார். பழனிக்கு செல்ல இயலாத சூழல் வந்தது. அவருடைய கனவில் முருகன் வந்து குமரமலை குன்றின்மீது சங்கம் செடி புதர் அருகில் வந்து தங்குவதாகக் கூறினார். அங்கு விபூதி, ருத்ராட்சமாலை, பிரம்பு, எலுமிச்சம்பழம் ஆகியவை இருக்கும் என்றார். முருகன் கூறியபடி, மறுநாள் அவர் சென்றபோது அவை இருந்தன. அங்கு வேல் நட்டு வழிபடத் தொடங்கி பின்னர் ஒரு முருகன் சிலையை அமைத்து பால தண்டாயுதபாணி என்று பெயர் சூட்டினார். 1896ஆம் ஆண்டில் பல்லவராயர்கள் திருப்பணி செய்து குடமுழுக்கு நடத்தினர். 

## சிறப்புகள்
இந்தப் பகுதியில் உள்ள பெண்கள் தம்முடைய வளைகாப்பின்போது கோயில் அர்த்த மண்டபத்தில் உள்ள வேலுக்கும் வளையல் சாத்தி வழிபாடு செய்கிறார்கள். அவ்வாறு செய்யும்போது சுகப் பிரசவம் அமையும் என்று நம்புகின்றனர். இங்கேயுள்ள மலையில், பாதத்தை வரைந்து நேர்த்திக் கடன் செலுத்தினால், வாத நோய் நீங்கும் என்று நம்புகின்றனர். பல கிராமங்களிலிருந்தும் பாதயாத்திரையாக பக்தர்கள் இங்கு வந்து அருளைப் பெறுகிறார்கள் 

## நேரம்
காலை 6.00 மணி முதல் நண்பகல் 12.00 மணி வரையிலும் மாலை 4.00 மணி முதல் 8.00 மணி வரையிலும் வழிபாட்டிற்காக இக்கோயில் திறந்திருக்கும்.

## திருவிழாக்கள்
வைகாசி விசாகம், சஷ்டி, ஆடிக் கார்த்திகை சோம வாரம், தைப்பூசம், பங்குனி உத்தரம் உள்ளிட்ட விழாக்கள் இங்கு கொண்டாடப்படுகின்றன. கடைசியாக இக்கோயிலின் குடமுழுக்கு 19 மார்ச் 1995இல் நடைபெற்றது. கார்த்திகைத் திருவிழா இங்கு கொண்டாடப்படுகிறது. 

## மேற்கோள்கள்

## வெளி இணைப்புகள்
* GeoHack - பாலதண்டாயுதபாணிசுவாமி கோயில், குமரமலை 

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள முருகன் கோயில்கள்
பள்ளியாடி

**பள்ளியாடி** (*Palliyadi*) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டம், கிள்ளியூர் ஊராட்சி ஒன்றியம், நட்டாலம் ஊராட்சிக்குட்பட்ட ஒரு சிற்றூர்.

## குறிப்பிடத்தக்க நபர்கள்
* ஏ. நேசமணி – முன்னாள் மக்களவை உறுப்பினர்; விடுதலைப் போராட்ட வீரர்
* இராஜா கேசவதாசு – திருவிதாங்கூர் திவான் 1789 - 1798. 
* வில்லியம் – ஆறு முறை விளவங்கோடு சட்டமன்ற உறுப்பினர் 1947 - 1967.
* ஜே. ஜேம்சு – நான்கு முறை திருவட்டாறு சட்டமன்ற உறுப்பினர், 1962 - 1977.
* என். நெல்சன் அப்பலோசு – இருமுறை மாநிலச் சட்டமன்ற மேலவை உறுப்பினர்
* சி. லிவிங்ஸ்டோன் – இந்திய அறிவியலாளர்.
* தேவசகாயம் பிள்ளை – திருவிதாங்கூர் அரசு நீதிமன்ற நீதியரசர்
* ஜே. நேசமணி - நேசமணி நினைவு கிருத்துவக் கல்லூரி, மார்த்தாண்டம்-நிறுவனர்

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
சுவாமி தோப்பு

**சுவாமிதோப்பு** அல்லது **சாமித்தோப்பு** என்பது இந்தியாவின், தமிழ்நாட்டிலுள்ள கன்னியாகுமரி மாவட்டத்தின் தலைநகரான நாகர்கோவில் நகரத்தின் தென்கிழக்கில் அமைந்துள்ள ஒரு கிராமமாகும். பழங்காலத்தில், *சாத்தான்குட்டி விளை* என்ற கிராமத்தின் ஒரு பகுதியாக இருந்த பூவனந்தோப்பு என்ற பெயரில் சுவாமிதோப்பு அறியப்பட்டது. இது நாகர்கோவிலில் கன்னியாகுமரி சாலையில், நாகர்கோவில் மற்றும் கன்னியாகுமரி ஆகிய நகரங்களுக்கு இடையே அமைந்துள்ளது.

## அய்யா வைகுண்டர் பதி(சாமித்தோப்பு பதி)

இக்கிராமத்திலுள்ள **சுவாமிதோப்பு அய்யா வைகுண்டர் பதி**  அய்யாவழி, மற்றும் அய்யாவழி சமயத்தின் தலைமை பதியாக கருதப்படுகிறது. அய்யா வைகுண்டர் , சாமித்தோப்பு பதி, அம்பலப்பதி, வாகைப்பதி, முட்டப்பதி, பூப்பதி என ஐந்து பதிகளை ஏற்படுத்தியுள்ளார்.  அந்த ஐந்து பதிகளில் புகழ் பெற்ற பதி இதுவாகும். மேலும் இப்பதி, **தெட்சணாப்பதி** என்றும் அழைக்கப்படும். இந்த பதியானது அனைத்து சமயங்களைச் சார்ந்த அய்யாவழி பக்தர்களும் வருகை தரும் முக்கியமான புனித இடமாகக் கருதப்படுகிறது. மதச்சார்பின்மையின் முக்கிய அம்சமாக இது விளங்குகிறது அய்யா வைகுண்டர் தவம், தியானம் செய்த முக்கிய மையமாக இந்த பதி கருதப்படுகிறது.

## மேற்கோள்கள்

பகுப்பு:அய்யாவழி
பகுப்பு:தமிழ்நாட்டில் சுற்றுலாத்துறை
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கீரமங்கலம் கோவில்கள்

**கீரமங்கலம் கோவில்கள்** என்பது புதுக்கோட்டை மாவட்டம் ஆலங்குடி வட்டத்தில் உள்ள கீரமங்கலம் பேரூராட்சிப்பகுதிகளில் உள்ள கோவில்களைப்பற்றியும் அங்கு கொண்டாடப்படும் விழாக்கள் பற்றியும் அறிந்துகொள்ளுதல் ஆகும்.

## கோவில்களின் பெயர்கள்
* அருள்மிகு மெய்நின்றநாதர் கோவில்
* அருள்மிகு முத்துமாரியம்மன் கோவில்
* அருள்மிகு வெங்கடாசலபதி கோவில்
* அருள்மிகு மாயம்பெருமாள் கோவில்
* அருள்மிகு பட்டவையா சுவாமி கோவில்
* அருள்மிகு அல்லி அம்மன் கோவில்
* அருள்மிகு கருப்பண்ணசுவாமி கோவில்
* அருள்மிகு வீரபத்திரசுவாமி கோவில்
* அருள்மிகு கூத்தபெருமாள் கோவில்
* அருள்மிகு சங்கிலிகருப்பர் கோவில்
* அருள்மிகு தர்மர் கோவில்
* அருள்மிகு கொம்புக்கார சுவாமி கோவில்
* அருள்மிகு தலைதிருகி விநாயகர் கோவில்
* 
* 
*
பகுப்பு:கோயில்கள்
சுஜித் முக்கர்ஜி

**சுஜித் முகர்ஜி (***Sujit Mukherjee*) (21 ஆகஸ்ட் 1930 – 14 ஜனவரி 2003) ஒரு இந்திய எழுத்தாளர், மொழிபெயர்ப்பாளர், இலக்கிய விமர்சகர், வெளியீட்டாளர், ஆசிரியர் மற்றும் கிரிக்கெட் வீரர் ஆவார்.

## வாழ்க்கை
சுஜித் முகர்ஜி தெற்கு கல்கத்தாவில் உள்ள அரிட்ஷா என்ற  கிராமத்தில் பிறந்தார். புனித சேவியர்  உயர்நிலைப் பள்ளியில் பள்ளிக்கல்வியைப் பயின்றார். பாட்னா பல்கலைகழகத்தில் முதுகலைப் பட்டத்தினை  முடித்தார். பென்சில்வேனியா பல்கலைக்கழகத்தில் தன்னுடைய முனைவர் பட்டத்தைப் பெற்றார். பாட்னா கல்லூரியில் பேராசிரியராகப் பணிபுரிந்தார். 1970் ஆம் ஆண்டில் இவர் ஓரியண்ட் லாங்மேன் பதிப்பகத்தில் முதன்மை இதழாசிரியராக பணிபுரிந்தார்.

## மட்டைப்பந்தாட்டம்
கிட்டப்பார்வைக்கு ஈடுகொடுக்க தடிமனான கண்ணாடிகளை அணிய வேண்டியிருந்தாலும், இவர் பல்கலைக்கழகம், மன்ற அளவிலான மற்றும் முதல்தர துடுப்பாட்டத்தில் மட்டையாளராக நீண்ட காலம் இருந்துள்ளார். 1951 மற்றும் 1960 ஆண்டுகளுக்கு இடைப்பட்ட காலத்தில் இவர் பீகார் துடுப்பாட்ட அணிக்காக ஐந்து முதல் தர துடுப்பாட்டங்களில் விளையாடியுள்ளார். 1951-1952 காலகட்டத்திலான தனது முதல் ஆட்டத்தில் தனது அதிகபட்ட ஓட்ட எண்ணிக்கையான 33 ஐ இவர் கொண்டுள்ளார்.

1958-1959-இல் நடந்த இரஞ்சிக் கோப்பை துடுப்பாட்டத்தில் இவர் ஆட்டமிழக்காமல் 17 ஓட்டங்கள் எடுத்திருந்தார். பீகார் ஒரிசா அணியை வீழ்த்த 45 ஓட்டங்கள் தேவையாயிருந்தது. ஒரு கட்டத்தில் 19 ஓட்டங்களுக்கு 2 ஆட்டக்காரர்கள் ஆட்டமிழந்திருந்த நேரத்தில் களத்திற்கு வந்த முகர்ஜி சத்யேந்திர குக்ரேஜாவுடன் இணைந்து 27 ஓட்டங்கள் எடுத்து பீகார் அணியை வெற்றிக்கு அழைத்துச் சென்றார்.

இவர் குறிப்பிடத்தக்க அளவிலான ஒரு துடுப்பாட்டம் தொடர்பான எழுத்தாளராக மாறி "ஃபைவ் எலிகண்ட் கிரிக்கெட் புக்ஸ்" எழுதினார். இந்திய எழுத்தாளரால் வேறெப்போதும் எழுதப்படாத அளவிலான துடுப்பாட்டம் தொடர்பாக எழுதப்பட்ட மிகச்சிறந்த புத்தகங்கள் அவை ராமசந்திர குகா குறிப்பிடுகிறார். முகர்ஜி 1975 மற்றும் 1978 ஆண்டுகளுக்கு இடைப்பட்ட காலத்தில் தேர்வுத் துடுப்பாட்டங்களுக்கு வானொலியில் வர்ணனையாளராகவும் இருந்தார்.

## தனிப்பட்ட வாழ்க்கை
இவரின் மனைவி மீனாட்சி முகர்ஜி, இவர் இவருடைய முன்னாள் மாணவி. இவர் ஒரு இலக்கிய அறிஞர். இத்தம்பதியினருக்கு இரண்டு மகள்கள் இருந்னர். இறுதி நாட்களில் இவர்கள் தங்கள் நாட்களை ஹைதராபாத்தில் கழித்தனர்.

## மேற்கோள்கள்

பகுப்பு:1930 பிறப்புகள்
பகுப்பு:2003 இறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியத் துடுப்பாட்ட வர்ணனையாளர்கள்
தங்க மசூதி

thumb|ஓவியம், தங்க மசூதி, 1843
**தங்க மசூதி** (سنهرى مسجد, Sunehri Masjid) என்பது பழைய தில்லியில் இருக்கும் ஒரு மசூதி ஆகும். அது செங்கோட்டையின் தென்மேற்கு மூலையில் நேதாஜி சுபாஷ் பூங்கா எதிர்புறம் அமைந்துள்ளது.

## வரலாறு
இந்த மசூதியானது 1747 ஆம் ஆண்டிற்கும் 1751 ஆம் ஆண்டிற்கும் இடைப்பட்ட காலத்தில் குத்சியா பேகம் ஆணையின்படி பேரரசர் அகமது சா பகதூர் காலத்தில் வாழ்ந்த ஒரு புனித மனிதர் நவாப் பகதூர் சாவேத் கானுக்காக கட்டப்பட்டது. அகமது சா பகதூர் என்பவர் பேரரசர் அகமது சா பகதூரின் தாயார் ஆவார்.

## மேலும் காண்க
* குத்சியா தோட்டம்

## மேற்கோள்கள்

## வெளி இணைப்புகள்

பகுப்பு:தில்லியில் உள்ள பள்ளிவாசல்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பயணம் (சிற்றூர்)

**பயணம்** (Payanam) தமிழ்நாட்டின் கன்னியாகுமரி மாவட்டத்தின் விளவங்கோடு வட்டத்தில் உள்ள உண்ணாமலைக் கடை பேரூராட்சிக்கு அருகில் அமைந்துள்ள சிற்றூர் ஆகும். இதன் மொத்த மக்கள் தொகை 2000 ஆகும்.இந்தக் கிராமம் மார்த்தாண்டத்தில் இருந்து 1 கி.மீ.. தொலைவிலும், கிள்ளியூரிலிருந்து 3 கி.மீ. தொலைவிலும், நாகர்கோவிலிருந்து 30 கி.மீ. தொலைவிலும் உள்ளது. இது உண்ணாமலைக் கடை பகுதியில் அமைந்துள்ளது.

இங்கு செண்பகவள்ளி அம்மன் கோயில் அமைந்துள்ளது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தாமரை கோழியம்பட்டி

**தாமரைகோழியம்பட்டி** (*Tamarakoliyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீழ்மொரப்பூர் ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரில் இருந்து இருந்து 8 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தின் 165 குடும்பங்களும் 659 மக்களும் வசிக்கின்றனர். இதில் 329 ஆண்களும் 324 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கல்விக்கூடம்

thumb|ஏதன்ஸ் கல்விக்கூடம்
**கல்விக்கூடம்** அல்லது **கல்விக்கழகம்** (*Academy*) கிரேக்க நாட்டு பேரறிஞரான பிளேட்டோ ஏதென்சு நகரத்தின் வெளிப்புறத்தோட்டத்தில் மாணவர்களுக்கு பாடம் நடத்தி வந்தார். அத்தோட்டம் அக்காடமசு என்ற கிரேக்க வீரனுடையது. அவன் பெயரை வைத்து அப்பள்ளிக்கூடத்தை *அக்காதமி* என்று அழைத்தனர். பிறகு *அகாதமி* என்ற சொல் கல்வியாளர்களைக் கொண்ட குழுவையும், அவர்கள் கூடும் இடத்தையும் குறிக்கலாயிற்று. பிளாட்டோ 2300 ஆண்டுகளுக்கு முன் கிரேக்க நாட்டில் வசித்தாலும், பிற நாட்டு அரசர்களும், அரசுகளும் தங்கள் நாடுகளில் கல்விக்கூடங்களைத் தோற்றுவித்தன. 1635 ஆம் ஆண்டில், பிரஞ்சு கல்விக்கூடம், கார்டினல் ரிக்கலோ (*Richelieu*) என்வரால் பிரஞ்சு நாட்டில் தோற்றுவிக்கப்பட்டது. இங்கிலாந்து நாட்டில் *அரச கல்விக்கூடம்* தோற்றுவிக்கப்பட்டது. தமிழ் கல்விக்கூடம், சென்னையில் 34 ஆண்டுகளுக்கு முன், அவினாசிலிங்கம் செட்டியார் தலைமையில் உருவாக்கப்பட்டுள்ளது.

## சான்றுகள்


பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:கல்வியியல்
ஜெயந்த் யாதவ்

**செயந்த் யாதவ்** *(Jayant Yadav)* (பிறந்த 22 ஜனவரி 1990, தில்லி) என்பவர் இந்திய துடுப்பாட்ட வீரர் ஆவார். இவர் ரஞ்சி கோப்பையில் அரியானா மாநிலத்திற்காக விளையாடியவர். பந்து வீச்சு மற்றும் மட்டை வீச்சு என இரண்டிலும் சிறந்து விளங்கிய இவர் வலதுகை வீரர் ஆவார். இவர் பன்னாட்டு ஒருநாள் துடுப்பாட்ட போட்டியில் 2016ஆம் ஆண்டு அறிமுகமானார்.
2014ஆம் ஆண்டு நடைபெற்ற இந்தியன் பிரீமியர் லீக் ஏலத்தில் தில்லி அணிக்காக தேர்வானார். இவர் டெல்லி டேர்டெவில்ஸ் (டெல்லி கேபிடல்ஸ்) அணிக்காக 2018 வரை விளையாடினார். பின்னர் 2019-ல் மும்பை இந்தியன்ஸ் அணிக்காக 2019 இந்தியன் பிரீமியர் லீக் போட்டியில் விளையாடினார். 
ஆகத்து 2019-ல், 2019-20 துலீப் கோப்பைக்கான இந்திய கிரீன் அணியில் ஜெயந்த் இடம் பெற்றார். ஜெயந்த் இந்தியன் பிரீமியர் லீக் 2018-ல் டெல்லி கேப்பிடல்ஸ் அணியின் ஒரு பகுதியாக இருந்தார். இருப்பினும் இவர், ஒரு போட்டியில் கூட விளையாடவில்லை. பிப்ரவரி 2022-இல், 2022 இந்தியன் பிரீமியர் லீக் போட்டிக்கான ஏலத்தில் குஜராத் டைட்டன்ஸ் அணியால் வாங்கப்பட்டார்.

## பன்னாட்டு 100 ஓட்டங்கள்

### தேர்வு 100 ஓட்டங்கள்

## மேற்கோள்கள்

பகுப்பு:1990 பிறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
சுய அறிதிறன்

**சுய அறிதலறிவு** அல்லது **சுய அறிதிறன்** (*metacognition*) என்பது "அறிவாற்றல் பற்றிய அறிவாற்றல்", "சிந்தனையைப் பற்றிய சிந்தனை", "தெரிந்து கொள்வது பற்றி அறிதல்", "ஒருவரின் விழிப்புணர்வு பற்றி அறிதல்" மற்றும் உயர்-வரிசை சிந்தனைத் திறன்கள் ஆகும். இந்தச் சொல், "அப்பால்" அல்லது *மேலாக* என்று பொருள்படும் மூலச்சொல் மெட்டாவில் இருந்து வருகிறது. சுய அறிதிறன் பல வடிவங்களை எடுக்கலாம். இது எப்போது, எப்படி கற்றுக்கொள்வது அல்லது சிக்கல் தீர்ப்பதற்கான குறிப்பிட்ட உத்திகளைப் பயன்படுத்துவது பற்றிய அறிவை உள்ளடக்கியது. அறிவாற்றல் பற்றிய அறிவு மற்றும் அறிவாற்றல் பற்றிய கட்டுப்பாடு ஆகிய இரண்டிற்கும் பொதுவாக இரு கூறுகள் உள்ளன.

நினைவகம் மற்றும் நினைவூட்டல் உத்திகள் பற்றி தெரிந்துகொள்ளப்பட்ட மெட்டாமெமரி (*metamemory*), ஒரு முக்கிய வடிவமாகும். கலாச்சாரங்கள் முழுவதிலும் உள்ள புரிதல் செயலாக்கத்தின் மீதான கல்வி ஆராய்ச்சி ஆரம்ப கட்டங்களில் உள்ளது, ஆனால் மேலும் வேலைகள் ஆசிரியர்களுக்கும் மாணவர்களுக்கும் இடையே உள்ள குறுக்கு-கலாச்சார கற்றலில் சிறந்த விளைவுகளை வழங்கலாம் என்பதற்கான அறிகுறிகள் உள்ளன.

## மேற்கோள்கள்

## வெளி இணைப்புகள்
* The International Association for Metacognition
* Metacognition in Learning Concepts 
* Metacognition: An Overview  by Jennifer A. Livingston (1997) at Buffalo.edu
* Metacognitive knowledge

பகுப்பு:அறிதிற அறிவியல்
பகுப்பு:கல்வி நுட்பவியல்
பகுப்பு:உளவியல்
ஒரு குழந்தைக் கொள்கை

**ஒரு-குழந்தை கொள்கை** (One-child policy) என்பது குடும்பக் கட்டுப்பாடு கொள்கையின் ஒரு அங்கமாகும். சீனாவில் மக்கள்தொகை கட்டுப்பாட்டுக் கொள்கையின் ஒரு பகுதியாக இத்திட்டம் 1979 ஆம் ஆண்டு முதல் 2015 ஆம் ஆண்டு வரை நடைமுறைப்படுத்தப்பட்டது. இந்தக் கொள்கையின்படி ஒரு குடும்பத்தினருக்கு ஒரேயொரு குழந்தை மட்டுமே பெற்றுக்கொள்ள அனுமதிக்கப்பட்டது. சில சமூகக் குழுக்களுக்கும் இன சிறுபான்மையினருக்கும் இக்கொள்கையிலிருந்து விலக்கு அளிக்கப்பட்டிருந்தது. 2007 ஆம் ஆண்டில், 36% சீன மக்கள் இக்கட்டுப்பாடுகளின் கீழ் இருந்தனர். மீதமுள்ள மக்கள், முதல் குழந்தை பெண்ணாகப் பிறந்தால் மட்டும் இரண்டாவதாக மேலும் ஒரு குழந்தையைப் பெற்றுக்கொள்ள அனுமதி அளிக்கப்பட்டிருந்தனர். கட்டுப்பாடுகளை மீறும் பெற்றோர்களுக்கு மாகாண அரசாங்கங்களால் மீறல்களுக்கான அபராதம் விதிக்கப்பட்டது. உள்ளூர் மற்றும் தேசிய அரசாங்கங்கள் இக்கொள்கைகளைப் பற்றிய விழிப்புணர்வை ஏற்படுத்த ஆணையங்களை உருவாக்கி ஆய்வுகளை மேற்கொண்டன. 

சீனப் பொதுவுடமைக் கட்சியின் புள்ளிவிவரங்கள், 400மில்லியன் பிறப்புகள் இக்கொள்கையால் தடுத்துநிறுத்தப்பட்டதாகக் கூறுகின்றன. ஆனாலும் இது தவறான தகவல் எனச் சில அறிஞர்கள் மறுக்கின்றனர்.   தாய்லாந்து மற்றும் ஈரான் மற்றும் இந்திய மாநிலங்களில் கேரளா மற்றும் தமிழ்நாடு ஆகிய மாநிலங்களில் ஒரு-குழந்தை கொள்கை நடைமுறையில் இல்லாமலே இது போன்ற பிறப்பு வீதக் கட்டுப்பாடு நடைமுறைப்படுத்தப்பட்டுள்ளது. 2008 ஆம் ஆண்டு நடத்தப்பட்ட ஒரு ஆய்வில் ஒரு-குழந்தை கொள்கைக்கு 76% சீன மக்கள் ஆதரவு தெரிவித்தாலும்   சீனாவுக்கு வெளியே இக்கொள்கை சர்ச்சைக்குரியதாகவே உள்ளது.

thumb|சீனாவின் மக்கள் தொகை (1961-2008)

## மேலும் காண்க
* மக்கள் தொகை அடிப்படையில் நாடுகளின் பட்டியல்
* மிகுமக்கள்தொகை
*கருக்கலைப்பு

## மேற்கோள்கள்

பகுப்பு:மக்கள் தொகையியல்
பகுப்பு:குடும்பக் கட்டுப்பாடு
பகுப்பு:சமூகப் பிரச்சனைகள்
பகுப்பு:சமூக நலத் திட்டங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஐரோப்பிய ஒலிம்பிக் குழுக்கள்

**ஐரோப்பிய ஒலிம்பிக் குழு என்பது **  இத்தாலி நாட்டின் உரோம் நகரில் இயங்கி வரும்  அமைப்பு ஆகும். அந்த அமைப்பில் ஐரோப்பா கண்டத்தைச் சார்ந்த  50 நாடுகளின் தேசிய ஒலிம்பிக் குழுக்கள் இடம் பெற்றுள்ளன. 

## உறுப்பு நாடுகள்
பின்வரும் அட்டவணையில்,பல்வேறு ஐரோப்பிய நாடுகளின் தேசிய ஒலிம்பிக் குழுக்களின் (என்ஓசி)  பெயர்கள் தொடங்கப்பட்ட ஆண்டு  மற்றும்  பன்னாட்டு ஒலிம்பிக் குழு  (ஐஓசி) ( International Olympic Committee) அந்தந்த குழுக்களை  ஏற்ற ஆண்டு ஆகியவை விவரமாக பட்டியலிடப்பட்டுள்ளன.

### முன்னாள் உறுப்பினர்கள்

## நிகழ்வுகள்
* ஐரோப்பிய விளையாட்டுகள்
* ஐரோப்பிய  இளைஞர் ஒலிம்பிக் விழா (EYOF)
* ஐரோப்பிய சிறு நாடுகளின் விளையாட்டுகள்

## மேற்கோள்கள்


## வெளி இணைப்புகள்
* அதிகாரப்பூர்வ வலைத்தளத்தில் EOC

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பாகிஸ்தான் இயக்கம்

[thumb|[மினார்-இ-பாக்கித்தான்|மினார் e பாக்கிஸ்தான் , அங்கு  இலாகூர் சட்டவரைவு  நிறைவேற்றப்பட்டது.]]
**பாக்கித்தான் இயக்கம்** (*Pakistan Movement*) 20 ஆம் நூற்றாண்டின் முதல் பாதியில் ஒரு இனமத அரசியல் இயக்கமாக இருந்தது. இது பிரித்தானிய இந்தியாவில் முசுலிம்கள் பெரும்பான்மையாக உள்ள பகுதிகளில் இருந்து பாக்கித்தானை உருவாக்குவதை நோக்கமாகக் கொண்டது. அந்த நேரத்தில் பிரித்தானிய ஆட்சியின் கீழ் முசுலிம்களுக்கு தந்தீர்மானிப்பு உரிமைக்காக உணரப்பட்ட தேவையுடன் இது இணைக்கப்பட்டது. 23 மார்ச் 1940 அன்று அகில இந்திய முசுலீம் லீக்கால்  இலாகூர் தீர்மானம் நிறைவேற்றப்பட்ட பிறகு, ஒரு வழக்கறிஞரும் அரசியல்வாதியுமான முகம்மது அலி ஜின்னா இந்த இயக்கத்தை வழிநடத்தினார் மற்றும் ஒரு மத அறிஞராக அசுரஃப் அலி தன்வி அதை ஆதரித்தார்.[1] தான்வியின் சீடர்களான சபீர் அகஹ்மது உசுமானி, ஜாபர் அஹ்மத் உஸ்மானி ஆகியோர் பாகித்தானின் உருவாக்கத்திற்கு மத ஆதரவில் முக்கியப் பங்கு வகித்தனர்.[2]

**பாக்கித்தான் இயக்கம்** என்பது ஒரு மத அரசியல் இயக்கமாகும். இந்த இயக்கம் 1940 ஆம் ஆண்டு பிரித்தானிய இந்தியப் பேரரசிலிருந்து இசுலாமியர்கள் அதிகமாக வாழும் பகுதியைத் தனி நாடாக்கியது.

## வரலாறு இயக்கம்

### பின்னணி
[thumb|250x250px|[ராபர்ட் கிளைவ் கூட்டம் பேரரசர் ஷா ஆலம் II, 1765.]]
[வலது|thumb|200x200px|ஸ்ரீரங்கப்பட்டினம் போருக்குப் பின் [திப்பு சுல்தான்|திப்பு சுல்தானின் குழந்தைகள் கார்னிவால்சிடம் சரணடைந்தனர்.]]

File:Lord Clive meeting with Mir Jafar after the Battle of Plassey.jpg| மேதகு இராபர்ட் கிளைவ் கூட்டம். மிர் ஜாபர் பிறகு போர் அறிவித்துள்ளார்.
File:RobertHome - The Death of Colonel Moorhouse at the Storming of the Pettah Gate of Bangalore.jpg|பிரித்தானியப் படைகள் ஆட்பட்ட பேட்டை வாசல் பெங்களூர்.
File:David Baird Discovering Body of Tipoo Saib.jpg|ஜெனரல் சர் டேவிட் பைர்டு கண்டுபிடித்த திப்பு சுல்தான் உடல், 1799.
File:Tipu death.jpg|பிரித்தானியப் படை கடந்த மிகுதி, மைசூர், 1700s.


## குறிப்புகள்

## வெளி இணைப்புகள்
* The Pakistan Movement at the Story of Pakistan website
* Iqbal and the Pakistan Movement at the Iqbal Academy Pakistan

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இசுலாமிய அமைப்புகள்
பகுப்பு:இசுலாமிய அரசியல்
கதிரிபுரம்

**கதிரிபுரம்** (*Kathiripuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643522. இது பையா்நத்தம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், சென்னையில் இருந்து 281 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 380 மீட்டர் உயரத்தில் இருக்கிறது. இவ்வூரின் அமைவிடம் 11°57'17.1"N 78°18'50.0"E  ஆகும். கிழக்கே மோளையானுாா் கிராமமும் மேற்கே வாசிக்கவுண்டனுாா் கிராமமும் வடக்கே குண்டலமடுவு கிராமமும் தெற்கே பையா்நத்தம் கிராமமும் அமைந்துள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 363 குடும்பங்களும் 1305  மக்களும் வசிக்கின்றனர். இங்கு அரசு ஊராட்சி ஒன்றிய நடுநிலைப்பள்ளி உள்ளது. இப்பள்ளியில் எட்டு ஆசிாியா்களும் 151 மாணவ மாணவியரும் உள்ளனா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பர்சவ பத்மாவதியம்மன் கோவில்

**பர்சவ பத்மாவதியம்மன் கோவில்** (*Shree Parshwa Padmavathi Shaktipeet*) தமிழ்நாட்டின் கிருட்டிணகிரி மாவட்டத்தில் குஜராத்தி மக்கள் கூடுதலாக வழிபடும் ஒரு கோவிலாகும். கிருட்டிணகிரி மாவட்டம், பருகூர் ஊராட்சி ஒன்றியம், சுண்டம்பட்டி அருகில் இக்கோவில் அமைந்துள்ளது.
 
அன்னதானம் வழங்குமிடம், சொற்பொழிவு அரங்கம், பூங்கா, சிறுவர் விளையாட்டு மைதானம் போன்றவை இக்கோவிலைச் சுற்றி அமைந்துள்ளன. கருவரையின் சுவரில் கண்ணாடி வேலைப்பாடும் தரையில் பளிங்கு கற்களும் இடம்பெற்றுள்ளன. காலை 7 மணியளவில் கருவரையைத் துாய்மைசெய்து பிறகு அம்மனுக்கு சாம்பிராணி காட்டி தீபம் ஏற்றப்படுகிறது. நண்பகல் 12 மணியளவில் உச்சிவேளை பூசை நடைபெறுகிறது. பக்தர்கள் தேங்காய், பழம், பூ, இனிப்புகள் வைத்து வழிபடுவர். ஆண்டுதோறும் நவராத்திரி 9 நாட்களில் காலை, மாலை, நண்பகல் என மூன்று வேளையும் சிறப்பு வழிபாடு நடைபெறுகிறது. அப்பொழுது குஜராத்தி மக்கள் கூடுதலாக விழாக்களில் கலந்துகொள்வர்.

இக்கோவிலுக்கு யாரும் கருப்புநிற ஆடை அணிந்து செல்லக்கூடாது. இஞ்சி, பூண்டு போன்று பூமிக்கடியில் விளையும் பொருட்களை உண்டுவிட்டு இக்கோவிலுக்குள் செல்லக்கூடாது.

## மேற்கோள்கள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:கிருஷ்ணகிரி மாவட்டத்திலுள்ள கோயில்கள்
வெண்பலகை

thumb|வெள்ளை நிற பலகை
thumb|வெண்பலகையில் எழுதுதல்
**வெண்பலகை** (*Whiteboard*) என்பது ஒரு வெள்ளைப்பலகை ஆகும். இது குறியீட்டுப் பலகை, உலர்-அழிக்கும் பலகை, உலர்-துடைப்பு பலகை, பேனா-பலகை என்றும் பலவாறு அறியப்படுகிறது. வெள்ளைப் பலகைகள் கல்வி நிலையங்களில் பயன்படுத்தப்படும் கரும்பலகையுடன் ஒத்ததாக இருக்கின்றது. ஆனால் இதன் மென்மையான மேற்பரப்பு வேகமாக எழுதவும், எழுதியவற்றை எளிதில் அழிக்கவும் உதவுகிறது. 1990களின் நடுப்பகுதியில் வெண்பலகைகளின் பயன்பாடு வேகமாக அதிகரித்தது. தற்காலத்தில் இவை பல அலுவலகங்கள், சந்திப்பு அறைகள், பள்ளி வகுப்பறைகள் மற்றும் பிற வேலை சூழல்களின் தகவல்களை தெரிவிக்கப்பயன்படும் பொருட்களில் ஓர் அங்கமாகிவிட்டன.

வெண்பலகை என்பது உருவகப்படுத்தக்கூடிய கணினி மென்பொருள் அம்சங்களைக் குறிக்கவும் பயன்படுத்தப்படுகிறது. இத்தகைய "மெய்நிகர் வெப்கோர்ட்சு" ஒன்று அல்லது அதற்கு மேற்பட்ட படங்களை வரையவும் எழுதவும் அனுமதிக்கின்றன. வெண்பலகையானது மெய்நிகர் சந்திப்பு, மற்றும் உடனடி செய்தி பகிர்வு ஆகியவற்றில் பயன்படுகிறது. வெண்பலகையானது ஊடாடும் வெண்பலகை (interactive whiteboard) என்றும் அறியப்படுகிறது.

## வரலாறு
thumb|கூட்டு வெண்பலகை மற்றும் புல்லட்டின் பலகைஒளிப்படக் கலைஞரும், கொரிய போர் வீரருமான மார்டின் ஹீட் என்பவர் வெண்பலகையை கண்டறிந்தார். இவர் தற்செயலாக ஒரு குறிப்பானைக் கொண்டு எழுதி அதனை துடைக்க முயன்றபோது, குறிப்பானின் மையை மிகவும் எளிதாக அழிக்க முடியும் என புரிந்து கொண்டார். 1960 களின் முற்பகுதியில் வெண் பலகைகள் வணிக ரீதியாகக் கிடைத்தன, ஆனால் 30 ஆண்டுகளுக்குப் பிறகு பரவலாகப் பயன்படுத்தப்படவில்லை. தொடக்க கால வெண் பலகைகளை ஈரமான துணியால் துடைக்க வேண்டியிருந்தது, மேலும் பலகை அழிக்கப்பட்ட பிறகும், குறிப்பான்கள் அடையாளங்களை விட்டுச் செல்லும் போக்கைக் கொண்டிருந்தன.  வெண் பலகைகளுக்கான உலர்-அழிக்கும் குறிப்பான்கள் 1975 இல் கண்டுபிடிக்கப்பட்டன. 1990 களின் முற்பகுதியில் வெண் பலகைகள் பொதுவாக வணிகப் பயன்பாடுகளில் பயன்படுத்தப்பட்டன.  1990 களில், தூசி ஒவ்வாமை உள்ள குழந்தைகளின் உடல்நலப் பிரச்சினைகள் மற்றும் கணினிகளை சேதப்படுத்தும் சுண்ணாம்பு தூசியின் சாத்தியக்கூறுகள் காரணமாக  வகுப்பறைகளில் கரும்பலகைகள் அகற்றப்பட்டு வெண்பலகைகள் மிகப்பொதுவானவையாக மாறின. 1990களின் பிற்பகுதியில், சுமார் 21% அமெரிக்க வகுப்பறைகள் சுண்ணக்கட்டியைப் பயன்படுத்தும் கரும்பலகைகளிலிருந்து வெண் பலகைகளாக மாற்றப்பட்டன. மார்டின் ஹீட் உலோகத்தை ஒத்த வெண்பலகையை உருவாக்கினார். ஒரு வர்த்தக நிகழ்ச்சியில் இவர் தன்னுடைய கண்டுபிடிப்பின் காப்புரிமையை டி-மார்க்குக்கு விற்றார்.

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:வகுப்பறைப் பொருட்கள்
ரிக்கெட்ஸியா

**ரிக்கெட்ஸியா** என்ற நுண்ணுயிர்கள் குறிப்பாக ஓம்புயிர்கள், பூச்சிகள், சிறிய பாலூட்டிகள் முதலியவற்றில் உள்ளன. இவற்றில் பத்து வகையானவை மனிதனில் நோயை ஊக்கவல்லன. எலக்ட்ரான் நுண்ணோக்கியின் மூலம் இவற்றைக் காணும் போது, கிராம் எதிர் நுண்ணுயிரிகள் போன்று தோற்றமளிக்கின்றன. இத்தகைய ரிக்கெட்ஸியா செல்லின் உள்ளே பொதிந்து கிடக்கும் ஒட்டுண்ணிகளாக இருப்பதால் ஆய்வாளர் களங்களில் வளர்க்க இயலாது. இந்த நுண்ணியிரிகள் சிறிய இரத்த நாளங்களின் உட்தீலிய செல்களில் வளர்ச்சி அடைந்து இரத்த நாள அழற்சியை உண்டாக்கி நோயைத் தோற்றுவிக்கிறது. இந்த நுண் கிருமி உண்டாக்கும் பல வகையான நோய்களில், மலைப்பாறை புள்ளிக் காய்ச்சல் ஒன்றைப் பற்றி விளக்கமாக கூறினாலே அது மற்ற நோய்களுக்கும் பொருந்தும்.

பகுப்பு:நுண்ணுயிர்கள்
ஐ-பேடு மினி 4

**ஐ-பேடு மினி** (*iPad Mini 4*)ஆப்பிள் நிறுவனத்தினால் தயாரிக்கப்படும் கை கணினிகளில் நான்காம் தலைமுறையை சேர்ந்த கையடக்கக் கணினி ஆகும். இந்தக் கைக்கணினியை செப்டம்பர் 9, 2015 அன்று ஆப்பிள் நிறுவனம் அறிமுகப்படுத்தியது. இந்த நிறுவனத்தின் "Hey Siri" என்ற சிறப்பு நிகழ்ச்சியின்போது அறிமுகப்படுத்தப்பட்டது.

## அம்சங்கள்
### மென்பொருள்
ஐ-பேட் மினி 4 கைக்கணினியில் iOS 9 இயங்குதளம் நிறுவப்பட்டுள்ளது. iOS 9 இயங்குதளம் நிறுவப்பட்ட முதல் ஆப்பிள் சாதனம் இது ஆகும். ஒரே நேரத்தில் பல்பணி செய்யும் சிறப்பு அம்சம் கொண்டதாக இந்தத் தொடுதிரை கைக்கணினி அமைந்துள்ளது.  

இந்தக் கைக்கணினி iOS 9.1 இயங்குதளத்தை ஏற்கும் வண்ணம் வடிவமைக்கப்பட்டுள்ளது.

### வடிவமைப்பு
ஐ-பேட் மினி 4, இதன் முந்தைய பதிப்பான ஐ-பேட் மினி 2, 3 ஐ விட சிறிது உயரமாகவும், அகலமாகவும் வடிவமைக்கப்பட்டுள்ளது. இதன் முந்தைய  பதிப்புகளை விட சிறிது எடை குறைவாக உள்ளது.

ஐ-பேட் மினி 4, சாம்பல், வெள்ளி, மற்றும் தங்க நிறங்களில் கிடைக்கிறது.

## மேற்கோள்கள்

பகுப்பு:ஐஓஸ்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்ட சுற்றுலாத் தலங்கள்

**புதுக்கோட்டை மாவட்ட சுற்றுலாத் தலங்கள்**  குழந்தைகள் முதல் பெரியவர் வரை அனைவரும் கண்டு களிக்கும் வகையில் உள்ள வரலாற்று ரீதியாக முக்கியத்துவம் பெறும் புதுக்கோட்டை மாவட்டத்தைச் சார்ந்த சுற்றுலா இடங்களைக் குறிக்கும். இவற்றை 
* வரலாறு சார்ந்த இடங்கள், 
* ஆன்மீகம் சார்ந்த இடங்கள்,
* பொழுதுபோக்கு  சார்ந்த இடங்கள் என்னும் மூன்று வகையில் குறிப்பிட முடியும்.
## வரலாறு சார்ந்த இடங்கள்
* சித்தன்னவாசல் 
* திருமயம் கோட்டை
* அருங்காட்சியகம்
* ராஜகோபாலதொண்டைமான் மாளிகை (மாவட்ட ஆட்சியரகம்)

## ஆன்மீகம் சார்ந்த இடங்கள்
* பிரகதாம்பாள் உடனுறை திருக்கோகர்ணேஸ்வரர் கோயில் 
* விராலிமலை முருகன் கோயில்
* கீரமங்கலம் சிவன் கோயில்
* பேரையூர் கோயில்
* திருமணஞ்சேரி சுகந்த பரிமளேஸ்வரர் கோயில்
* ஆலங்குடி குரு கோயில்
* திருவப்பூர் முத்துமாரியம்மன் கோயில்
* நார்த்தாமலை முத்துமாரியம்மன் கோயில் 
* பெருங்காரையடி மீண்ட அய்யனார் கோவில்
* அழியாநிலை ஆஞ்சநேயர் கோயில்
* ஆவுடையார் கோயில் ஆத்மநாதசுவாமி கோயில்
* கொடும்பாளூர்
* அறந்தாங்கி வீரமாகாளியம்மன் கோயில்
* கொத்தமங்கலம் மாரியம்மன் கோயில்

## பொழுதுபோக்கு சார்ந்த இடங்கள்
* புதுக்குளம் பூங்கா
* சித்தன்னவாசல் பூங்கா

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சுற்றுலாத் தலங்கள்
இரணஜன்னி

**இரணஜன்னி** அல்லது **ஏற்புவலி** (*tetanus* அல்லது *lockjaw*), என்பது கிளாஸ்ட்ரீடியம் டெட்டானியால் ஏற்படும் ஒரு பாக்டீரியா தொற்று ஆகும். இது தசைப் பிடிப்புகளால் வகைப்படுத்தப்படுகிறது. மிகவும் பொதுவான வகைகளில், பிடிப்புகள் தாடையில் தொடங்கி, பின்னர் உடலின் மற்றப் பகுதிகளுக்கு முன்னேறும். ஒவ்வொரு பிடிப்பும் பொதுவாக சில நிமிடங்கள் நீடிக்கும். பிடிப்புகள் மூன்று முதல் நான்கு வாரங்களுக்கு அடிக்கடி ஏற்படும். சில பிடிப்புகள் எலும்புகளை உடைக்கும் அளவுக்கு கடுமையானதாக இருக்கலாம். இந்நோயின் பிற அறிகுறிகளில் காய்ச்சல், வியர்வை, தலைவலி, விழுங்குவதில் சிரமம், உயர் இரத்த அழுத்தம், வேகமான இதயத் துடிப்பு ஆகியன அடங்கும். நோய்த்தொற்றுக்குப் பிறகு பொதுவாக 3 முதல் 21 நாட்களில் அறிகுறிகள் தோன்றும். குணமடைய பல மாதங்கள் ஆகலாம், ஆனால் கிட்டத்தட்ட 10% தொற்றுகளில் இறப்பு ஏற்படுகிறது.

*C. டெட்டானி* பொதுவாக மண், உமிழ்நீர், தூசி மற்றும் உரம் ஆகியவற்றில் காணப்படுகிறது. அசுத்தமான பொருளால் ஏற்படும் வெட்டு அல்லது துளையிடல் காயம் போன்ற தோலில் ஏற்படும் உடைவு மூலம் பாக்டீரியா பொதுவாக உடலுக்குள் நுழைகிறது. இவை சாதாரண தசைச் சுருக்கங்களில் தலையிடும் நச்சுக்களை உருவாக்குகின்றன. நோயறிதல் தற்போதுள்ள அறிகுறிகளை அடிப்படையாகக் கொண்டது. இந்த நோய் மக்களிடையே பரவுவதில்லை.

தடுப்பு மருந்து மூலம் இந்நோயைத் தடுக்கலாம். கணிசமான காயம் உள்ளவர்களுக்கும், மூன்று தடவைகளுக்குக் குறைவாகத் தடுப்பூசி பெற்றவர்களுக்கும், தடுப்பூசியுடன், தசைவிறைப்பு எதிர்ப்புரதம் இரண்டும் பரிந்துரைக்கப்படுகிறது. காயம் சுத்தம் செய்யப்படு, இறந்த திசுக்கள் அகற்றப்பட வேண்டும். பாதிக்கப்பட்டவர்களுக்கு, தசைவிறைப்பு எதிர்ப்புரதம், அல்லது, அது கிடைக்கவில்லை என்றால், நரம்பு வழி எதிர்ப்புப்புரதம் (IVIG) பயன்படுத்தப்படுகிறது. பிடிப்புகளைக் கட்டுப்படுத்தத் தசை தளர்த்திகள் பயன்படுத்தப்படலாம். பாதிக்கப்பட்ட நபரின் சுவாசம் பாதிக்கப்பட்டால் இயந்திரக் காற்றோட்டம் தேவைப்படலாம்.

டெட்டனசு உலகின் அனைத்துப் பகுதிகளிலும் ஏற்படுகிறது, ஆனால் மண்ணில் அதிகக் கரிம உள்ளடக்கம் உள்ள வெப்ப, மற்றும் ஈரமான காலநிலையில் இது அடிக்கடி நிகழ்கிறது. 2015 இல், உலகளவில் ஏறத்தாழ 209,000 நோய்த்தொற்றுகளும், 59,000 இறப்புகளும் பதிவாகியுள்ளன. இது 1990 இல் 356,000 இறப்புகளாகக் குறைந்துள்ளது. அமெரிக்காவில், ஆண்டுக்கு ஏறத்தாழ 30 பேர் பாதிக்கப்படுகின்றனர், இவை அனைத்தும் தடுப்பூசி போடப்படாதவர்கள் ஆவர். கிமு 5 ஆம் நூற்றாண்டில் இப்போக்கிரட்டீசு இந்நோயின் ஆரம்ப விளக்கத்தைத் தந்துள்ளார். 1884 ஆம் ஆண்டு தூரின் பல்கலைக்கழகத்தில் அன்டோனியோ கார்லி, சியார்ச்சியோ ராட்டோன் ஆகியோரால் நோய்க்கான காரணம் கண்டறியப்பட்டது, இதற்கான தடுப்பூசி 1924 இல் உருவாக்கப்பட்டது.

## மேற்கோள்கள்

## வெளி இணைப்புகள்
 

* Tetanus Information from Medline Plus
* Tetanus Surveillance -- United States, 1998-2000 (Data and Analysis)
* 

பகுப்பு:பாக்டீரிய நோய்கள்
பகுப்பு:மூளை மரபியல் கோளாறுகள்
பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பெருங்களத்தூர் தொடருந்து நிலையம்

**பெருங்களத்தூர் தொடருந்து நிலையம்** (*Perungalathur railway station*, நிலையக் குறியீடு:**PRGL**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையம் சென்னைக் கடற்கரை - செங்கல்பட்டு வழித்தடத்தில் அமைந்துள்ளது.

இது பெருங்களத்தூர் மற்றும் பீர்க்கன்கரணை பகுதியில் உள்ள மக்களின் போக்குவரத்துக்கு மிகவும் முக்கியமானதாக உள்ளது. இது சென்னைக் கடற்கரையிலிருந்து சுமார் 32 கி.மீ. (20 மைல்) தொலைவில் அமைந்துள்ளது. மேலும் இது கடல் மட்டத்திலிருந்து 26 மீ (85 அடி) உயரத்தில் உள்ளது.

## வரலாறு
தாம்பரம் - செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையத்தில் உள்ள வழித்தடங்களும் மின்மயமாக்கப்பட்டன.

## போக்குவரத்து
2012 ஆம் ஆண்டு நிலவரப்படி, 84 இரயில்கள் இந்நிலையத்தில் நிறுத்தப்படுகின்றன, மேலும் சுமார் 10,000 பயணிகள் இந்த நிலையத்தை தினமும் பயன்படுத்துகின்றனர்.

## அமைவிடம்
இது பெருங்களத்தூரில், தேசிய நெடுஞ்சாலை - 45 இல் அமைந்துள்ளது. பொதுவாக பெருங்களத்தூரில் தான் சென்னைக் கோயம்பேடு செல்லும் சாலையும், தாம்பரம், மீனம்பாக்கம், கிண்டி போன்ற சென்னை நகரப் பகுதிக்கு செல்லும் சாலையும் பிரிகிறது. பெரும்பாலான பேருந்துகள் கோயம்பேடு செல்வதால், சென்னை நகரப் பகுதிக்கு செல்வோர் பெருங்களத்தூரில் இறங்கி, புறநகர் இரயிலில் செல்வதால், இந்நிலையம் எப்போதும் பரபரப்பாகவே காணப்படுகிறது.

## விபத்து
2012 நிலவரப்படி, இந்நிலையத்தில் ஒவ்வொரு மாதமும் சராசரியாக குறைந்தது ஐந்து பேர் தொடருந்து விபத்தால் இறக்கின்றனர்.

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* பெருங்களத்தூர் தொடருந்து நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
சேலம் நகரத் தொடருந்து நிலையம்

**சேலம் நகரத் தொடருந்து நிலையம்** (*Salem Town railway station*, நிலையக் குறியீடு:*SXT*) இந்தியாவில், தமிழ்நாட்டில், சேலம் மாவட்டத்தில், சேலம் நகரில் அமைந்துள்ள ஒரு தொடருந்து நிலையமாகும். இது சேலம் - விருத்தாச்சலம் வழிதடத்தில் அமைந்துள்ளது.

## மேற்கோள்கள்

## வெளியிணைப்புகள்
* சேலம் நகரத் தொடருந்து நிலையம் Indiarailinfo.

பகுப்பு:சேலம் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
பெரியதள்ளபாடி

**பெரியதள்ளபாடி** (Periyathallapadi) என்பது தமிழ்நாட்டின், கிருட்டிணகிரி மாவட்டத்தில், ஊத்தங்கரை வட்டத்தில் அமைந்துள்ள ஒரு ஊராகும். இது மாவட்டத் தலைநகரான கிருட்டிணகிரியில் இருந்து 54 கி.மீ. தொலைவிலும், மாநிலத் தலைநகரான சென்னையில் இருந்து 242 கி.மீ. தொலைவிலும் அமைந்துள்ளது. இந்த ஊர் சிங்கரபேட்டையில் இருந்து நான்கு கிலோ மீட்டர் தொலைவில் அமைந்துள்ளது. ஊரானது வரலாற்று சிறப்புமிக்க இடமாகவும் இங்கு பல மன்னர்கள் தங்கள் ஆட்சியின் போது மிகபெரும் தளங்களை **போர் தளவாடங்களை** இங்கு அமைத்ததால், இதற்கு பெரியதள்ளபாடி என்று பெயர் வந்ததாக சொல்லபடுகிறது, இங்கு மிகவும் பழமையான கோவில்கள் உள்ளன. இங்குள்ள அரசு மேல்நிலைபள்ளியில் 500  மேற்பட்ட மாணவ மாணவிகள் பயின்று வருகின்றனர்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
திருப்பத்தூர் தொடருந்து நிலையம்

**திருப்பத்தூர் தொடருந்து நிலையம்** (*Tiruppattur railway station*, நிலையக் குறியீடு:*TPT*) ஆனது இந்தியாவின், தமிழ்நாட்டில், திருப்பத்தூர் நகரில் அமைந்துள்ள ஒரு தொடருந்து நிலையமாகும்.

இது தென்னக இரயில்வே மண்டலத்தின், சேலம் தொடருந்து கோட்டத்தின் கீழ் இந்த  நிலையம் அமைந்துள்ளது. இது மாநிலத்தின் பல பகுதிகளுக்கும் மற்றும் நாட்டின் பிற பகுதிகளுக்கும் இணைப்பாக உள்ளது.

## இருப்பிடம் மற்றும் தளவமைப்பு
இந்த தொடருந்து நிலையமானது, இரயில்வே காலனிக்கு அருகில் அமைந்துள்ளது. இதற்கு அருகிலேயே திருப்பத்தூா் பேருந்து நிலையம் அமைந்துள்ளது. இந்த நிலையம் பெங்களூரிலிருந்து 172 கிலோமீட்டர் தொலைவில் உள்ளது.

## வழித்தடங்கள்
ஜோலார்பேட்டை சந்திப்பு, சேலம் சந்திப்பு, ஈரோடு சந்திப்பு, கோயம்புத்தூர் சந்திப்பு போன்ற இடங்களுடன் சென்னையை இணைக்கும் வழித்தடமாக, இந்த நிலையம் அமைந்துள்ளது.
* சென்னை எழும்பூரை நோக்கி ஜோலார்பேட்டை சந்திப்பு, காட்பாடி சந்திப்பு, அரக்கோணம் சந்திப்பு வழியாக, இரட்டை  அகலப்பாதை செல்கிறது.
* சேலம் சந்திப்பிற்கு இரட்டை  அகலப்பாதை செல்கிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, 
திருப்பத்தூர் தொடருந்து நிலையத்தை புதுப்பிக்கும் பணிக்கு 7 கோடி ரூபாய் ஒதுக்கப்பட்டுள்ளது.

## ஆதாரங்கள்

## வெளி இணைப்புகள்
* Indiarailinfo
* Southern Railways - Official Website
* PNR Status,Seat Availability,Train Schedule & Trains Between
* Train Running Status
* IRCTC - Online Ticket Booking
* Rail Distances & Routes

பகுப்பு:திருப்பத்தூர் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கங்கலேரி அரசு உயர்நிலைப் பள்ளி

**கங்கலேரி உயர்நிலைப்பள்ளி** என்பது தமிழ்நாட்டின் கிருஷ்ணகிரி மாவட்டம், கிருஷ்ணகிரி ஊராட்சி ஒன்றியம், கிருஷ்ணகிரி வட்டத்தில், கிருஷ்ணகிரியிலிருந்து 7 கி.மீ தொலைவில் அமைந்துள்ள கங்கலேரி கிராமத்தில் உள்ள ஒரு உயர்நிலைப் பள்ளி ஆகும்.  இப்பள்ளி  1978 ஆம் ஆண்டு தரம் உயர்த்தப்பட்டு உயர்நிலைப் பள்ளியாக தற்போது செயல்பட்டு வருகிறது. இப்பள்ளியில்   தலைமை ஆசிரியர், 12 பட்டதாரி ஆசிரியர்கள், 3 இடைநிலை ஆசிரியர்கள், 1 ஓவிய ஆசிரியர், 1 தையல் ஆசிரியர், 1 உடற்கல்வி ஆசிரியர் ஆகியோர் கற்பித்தல் பணியில் ஈடுபட்டுள்ளனர்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள அரசுப் பள்ளிகள்
உலக உணவு கழகம்

**உலக உணவு கழகம்** (World Food Council) என்பது உலக உணவு மாநாடு பரிந்துரைத்ததன் மூலம் டிசம்பர் 1974 இல் ஐ.நா. ஐக்கிய நாடுகளின் பொதுச் சபை நிறுவிய அமைப்பாகும். இதன் தலைமையகம் இத்தாலிலுள்ள ரோம் ஆகும். உலக உணவு கழகத்தின் குறிக்கோள், விவசாய அமைச்சகங்களின் பொருட்களை ஒருங்கிணைத்து ஊட்டச்சத்து குறைபாட்டை குறைப்பது மற்றும் பசியைப் போக்குவது ஆகும். 1993 இல் உலக உணவுக் கழகம் அதிகாரப்பூர்வமாக தற்காலிகமாக நிறுத்தி வைக்கப்பட்டது. நிறுத்தி வைக்கப்பட்டுள்ள ஒரு சில ஐ.நா. அமைப்புகளில் இதுவும் ஒன்றாகும். உலக உணவு கழகத்தின் பணிகள் ஐக்கிய நாடுகளின் உணவு மற்றும் வேளாண்மை அமைப்பு மற்றும் உலக உணவு திட்டம் மூலம் நிறைவேற்றப்படுகின்றன.

## ஆதாரங்கள்
* http://www.nationsencyclopedia.com/United-Nations/Economic-and-Social-Development-WORLD-FOOD-COUNCIL-WFC.html
* http://wwwa.britannica.com/eb/article-9001517

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஐக்கிய நாடுகள் சபை
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஸ்க்ரீமர் பறவை

**அலறலொலிவைகள்** *(screamers)*  என்பவை **அங்கிமிடே** குடும்பம் சார்ந்த தென் அமெரிக்க நீர்ப் பறவைகள் ஆகும். இவை வாத்துகளுக்கு(அனட்டாடிடே குடும்பம்) மிக நெருக்கமானவை; தாரா வாத்துகளுக்கு மேலும் நெருக்கமானவை; அலகைப் பார்த்தால்,அன்னப்பறவை வகைகளை சேர்ந்ததாக நினைக்கத் தோன்றுகிறது.  தென் அமெரிக்காவில் காணப்படும் இப்பறவையின் கத்தல் அலறுவது போல் இருப்பதால் இப்பெயர் வந்தது.பறவைகளில் இவ்வகை பறவைக் கவைப்பிரிவு விலாநீட்சியற்றனவாக விதிவிலக்காக அமைகின்றன.  இவற்றில் கொம்பலறி(*அங்கிமா கார்னுட்டா*),  தென்னலறி அல்லது கொண்டையலறி(*சாவுனா தார்குவாட்டா*), வடக்கலறி அல்லது கருங்கழுத்து அலறி(*சாவுனா சவாரியா*) என மூவகையுண்டு.

 

இவற்றின் இறக்கைகளின் முன் புறத்தில் முள் போல் இரண்டு புடைப்புகள் துருத்திக்கொண்டிருக்கும். குட்டையான வளைந்த அலகுகள் உடையவை. இவற்றின் உணவு, நீர் தாவரங்கள். இவைகளின் உடலின் அடிப்பகுதியில் காற்றுப்பை இருப்பதால் நீரில் நன்றாக மிதந்து செல்லும். இவற்றுக்கு விரலிடை மென்படலம் கிடையாது. இவற்றில் கொம்புடைய ஒரு இனமும் உள்ளது. தலையின் முன் பகுதியில் 15 சென்டிமீட்டர் நீளத்திற்கு முன்புறமாக வளைந்த முள் போலிருக்கும்  அக்கொம்பு.

## அடிக்குறிப்புகள்

## மேற்கோள்கள்

## வெளி இணைப்புகள்
*Screamer videos on the Internet Bird Collection

பகுப்பு:பறவைகள்
பகுப்பு: துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
காசிராம் வெசன் பவாரா

**காசிராம் வெச்சன் பவாரா** (*Kashiram Vechan Pawara*) இந்தியாவின் 13 வது மகாராட்டிர மாநிலத்தின் சட்டமன்ற உறுப்பினராவார். சிர்ப்பூர் சட்டமன்றத் தொகுதியை இவர் பிரதிநிதித்துவப்படுத்தினார். 2019 ஆம் ஆண்டு நடைபெறவிருந்த மகாராட்டிர சட்டமன்றத் தேர்தலுக்கு முன்னதாக இவர் பாரதிய ஜனதா கட்சியில் சேர்ந்தார். 2009 ஆம் ஆண்டிலும் பவாரா சிர்ப்பூர் சட்டமன்ற உறுப்பினராக இருந்தார். இந்திய தேசிய காங்கிரசு கட்சியைச் சேர்ந்த இவர் 2019 தேர்தலின்போது பாரதிய ஜனதா கட்சியில் சேர்ந்தார்.

## வாழ்க்கைக் குறிப்பு
காசிராம் மகாராட்டிராவின் துளே மாவட்டத்தில் உள்ள சுலே கங்கை கிராமத்தைச் சேர்ந்தவராவார். ஒருமுறை கங்கை கிராமத்திற்குச் சென்றபோது காசிராம் தனது வளர்ச்சித் திட்டம் பற்றிய உரையைத் தொடங்கினார். "அரசியல் என்றால் என்ன என்பதை புரிந்து கொள்வதற்காக நான் எனது ஐந்து வருடங்களை வீணடித்தேன். இப்போது இந்த முறை உங்கள் மதிப்புமிக்க வளர்ச்சிக்காக எனக்கு வாக்களிக்கவும்" என்று அப்போது பேசினார்.

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்